ભારતીય ઓટોમોબાઇલ સેક્ટરમાં દિવાળી પહેલા જ બમ્પર વેચાણની હેલી આવી ગઇ છે. ભારતની અનેક કાર નિર્માતા કંપનીઓએ સપ્ટેમ્બર માસમાં અનેકગણો ગ્રોથ કર્યો છે, જ્યારે કેટલીક કાર નિર્માતા કંપનીઓ માટે સપ્ટેમ્બર મહિનો સારો રહ્યો નથી. સૌથી વધુ લાભ મારુતિ સુઝુકીને થયો છે, તેણે ગયા વર્ષે સપ્ટેમ્બર મહિનામાં જેટલા વાહનો વેચ્યા હતા, તેના કરતા ચાલું વર્ષે 4.6 ટકા વધુ વાહનોનું વેચાણ કર્યું છે. આ ઉપરાંત મહિન્દ્રા, નિસાન, હોન્ડા, હુન્ડાઇ અને ટોયોટા જેવી વાહન નિર્માતા કંપનીઓએ પણ સારો એવો વિકાસ નોંધાવ્યો છે.